CELEX: 32006D0720
Language: fi
Date: 2006-10-23 00:00:00
Title: 2006/720/EY: Komission päätös, tehty 23 päivänä lokakuuta 2006 , luvan antamisesta kasviperäisen diasyyliglyseroliöljyn saattamiseksi markkinoille uuselintarvikkeena Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2006) 4971)

26.10.2006   
            
            
               FI
            
            
               Euroopan unionin virallinen lehti
            
            
               L 296/10
            
         
      KOMISSION PÄÄTÖS,
   tehty 23 päivänä lokakuuta 2006,
   luvan antamisesta kasviperäisen diasyyliglyseroliöljyn saattamiseksi markkinoille uuselintarvikkeena Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2006) 4971)
   (Ainoastaan englanninkielinen teksti on todistusvoimainen)
   (2006/720/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisöjen perustamissopimuksen,
   ottaa huomioon 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Archer Daniels Midland Company (jäljempänä ’ADM’) esitti 17 päivänä huhtikuuta 2002 Alankomaiden toimivaltaisille viranomaisille hakemuksen kasviperäisen diasyyliglyseroliöljyn saattamiseksi markkinoille uuselintarvikkeena käytettäväksi ruokaöljyissä, rasvalevitteissä, salaatinkastikkeissa, majoneesissa, päivän ruokavalion yhden tai useamman aterian korvaavissa juomissa, leivontatuotteissa ja jogurttityyppisissä tuotteissa.
            
         
               (2)
            
            
               Alankomaiden toimivaltaiset viranomaiset antoivat 20 päivänä joulukuuta 2002 ensiarvioraporttinsa. Raportissa ne tulivat siihen tulokseen, että kasviperäisen diasyyliglyseroliöljyn käyttö elintarvikkeena on turvallista.
            
         
               (3)
            
            
               Komissio toimitti ensiarviointiraportin kaikille jäsenvaltioille 21 päivänä tammikuuta 2003.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia tuotteen saattamisesta markkinoille.
            
         
               (5)
            
            
               Euroopan elintarviketurvallisuusviranomainen antoi 2 päivänä joulukuuta 2004 lausunnon (2) ADM:n hakemuksesta kasviperäisen diasyyliglyseroliöljyn (EnovaTM-öljy) hyväksymiseksi; lausunnossa todettiin, että öljyn käyttö elintarvikkeena on turvallista.
            
         
               (6)
            
            
               Öljyn transrasvahappopitoisuuden osalta Euroopan elintarviketurvallisuusviranomainen suositteli, että pitoisuus alennettaisiin niiden tavanomaisten kasvisöljyjen pitoisuuksien tasolle, jotka uudella öljyllä on tarkoitus korvata, jottei öljy olisi ravitsemuksellisesti haitallista kuluttajalle.
            
         
               (7)
            
            
               Päivän ruokavalion yhden tai useamman aterian korvaaviin juomiin sovelletaan erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä 3 päivänä toukokuuta 1989 annettua neuvoston direktiiviä 89/398/ETY (3).
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Liitteessä esitetty kasviperäinen diasyyliglyseroliöljy voidaan saattaa yhteisössä markkinoille uuselintarvikkeena käytettäväksi ruokaöljyissä, rasvalevitteissä, salaatinkastikkeissa, majoneesissa, päivän ruokavalion yhden tai useamman aterian korvaavissa juomissa, leivontatuotteissa ja jogurttityyppisissä tuotteissa.
   2 artikla
   Merkintä ”kasviperäinen diasyyliglyseroliöljy (vähintään 80 % diasyyliglyseroleja)” on esitettävä tuotteen pakkausmerkinnöissä tai diasyyliglyserolia sisältävien elintarvikkeiden ainesosaluettelossa.
   3 artikla
   Tämä päätös on osoitettu seuraavalle yritykselle: ADM Kao LLC, 4666 East Faries Parkway, Decatur, IL 62526, USA.
   
      Tehty Brysselissä 23 päivänä lokakuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 43, 14.2.1997, s. 1. Asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).
   
      (2)  Erityisruokavaliovalmisteita, ravitsemusta ja allergioita käsittelevän tiedelautakunnan komission pyynnöstä 2 päivänä joulukuuta 2004 antama lausunto käsitteli hakemusta saattaa Enova-öljy markkinoille uuselintarvikkeena EU:ssa. Lausunto löytyy Euroopan elintarviketurvallisuusviranomaisen verkkosivulta (erityisruokavaliovalmisteita, ravitsemusta ja allergioita käsittelevän tiedelautakunnan kohdasta).
   
      (3)  EYVL L 186, 30.6.1989, s. 27. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 1999/41/EY (EYVL L 172, 8.7.1999, s. 38).
   
      LIITE
      KASVIPERÄISEN DIASYYLIGLYSEROLIÖLJYN ERITELMÄ
      
                  Aine/Parametri
               
               
                  Sisältö
               
            
                  Asyyliglyserolin jakautuminen:
               
            
                  Diasyyliglyseroleja (DAG)
               
               
                  Vähintään 80 %
               
            
                  1,3-diasyyliglyseroleja (1,3-DAG)
               
               
                  Vähintään 50 %
               
            
                  Triasyyliglyseroleja (TAG)
               
               
                  Enintään 20 %
               
            
                  Monoasyyliglyseroleja (MAG)
               
               
                  Enintään 5 %
               
            
                  Rasvahappokoostumus (MAG, DAG, TAG):
               
            
                  Öljyhappo (C18:1)
               
               
                  20 ja 65 %:n välillä
               
            
                  Linolihappo (C18:2)
               
               
                  15 ja 65 %:n välillä
               
            
                  Linoleenihappo (C18:3)
               
               
                  Enintään 15 %
               
            
                  Tyydyttyneitä rasvahappoja
               
               
                  Enintään 10 %
               
            
                  Muita:
               
            
                  Happoluku
               
               
                  Enintään 0,5 mg KOH/g
               
            
                  Kosteus ja haihtuvuus
               
               
                  Enintään 0,1 %
               
            
                  Peroksidiluku (PV)
               
               
                  Enintään 1 meq/kg
               
            
                  Saippuoitumaton aines
               
               
                  Enintään 2 %
               
            
                  Transrasvahappoja
               
               
                  Enintään 1 %
               
            
                  MAG = monoasyyliglyseroleja, DAG = diasyyliglyseroleja, TAG = triasyyliglyseroleja
                  Rasvahappokomponentit on saatu syötäväksi tarkoitetuista kasviöljyistä, erityisesti soijaöljystä (Glycine max) tai rapsiöljystä (Brassica campestris, Brassica napus).